Anya és fia vándorolnak egy végtelen sivatagon keresztül.
Speciális testhezálló ruhát viselnek, ami eloszlatja a hőt és megtartja a vizet;
az utazók nem tartanak a szomjan halástól.
Félelmük sokkal nagyobb.
A páros ritmus nélkül próbál járni,
engedve, hogy lépéseik rezgése beleolvadjon a futóhomokba.
De hamarosan hangos sziszegés nyomja el a sivatag hangját.
Ahogy egy homokbucka robog feléjük,
a pár természetellenes járásból futásra vált.
Mindketten felkapaszkodnak egy közeli sziklafalra,
amint egy 400 méter hosszú homokféreg robban ki a sivatag talajából.
Ez a "Dűne" világa.
A Frank Herbert által írt és 1965-ben kiadott Dűne
a távoli jövőben játszódik,
ahol az emberiség uralja a csillagokat egy óriási feudális birodalomban.
Ez a középkori motívum túlmutat a kormányzáson.
Más csillagközi sci-fi-vel ellentétben
Herbert emberei számítógépek nélkül hódították meg a csillagokat.
Egy robotokkal vívott ősi háború után
az emberiség megtiltotta az olyan gépek építését,
amelyek hasonlóak az emberi elméhez.
De terjeszkedésük elfojtása helyett
e rendelet arra késztette az embereket, hogy elképesztő módon fejlődjenek –
biológiai gépekké, látnoki boszorkákká és előre tudó űrpilótákká válva.
E szuper erejű csoportok tagjait
rendszeresen alkalmazzák a különböző nemesi házak,
akik versengenek a hatalom és új bolygók megszerzéséért királyságaiknak.
De majdnem mindegyik emberfeletti képesség ugyanarra az értékes forrásra támaszkodik:
a fűszerre.
Ez a misztikus növény, a melanzs, elengedhetetlen az űrutazáshoz,
emiatt a galaktikus gazdaság sarokköve.
És csak a sivatagos Arrakis bolygón terem,
ami veszélyes és barátságtalan világ,
bennszülött lakosai pedig régóta lázadnak a birodalom ellen.
Az Arrakis, más néven Dűne a helyszíne Herbert regényének,
ami Paul útját követi a nemes Atreides-házból.
A könyv úgy kezdődik, hogy Paul családját jelölik ki a Dűne irányítására,
ami esküdt ellenségeik bonyolult összeesküvésének része:
a Harkonnen-ház szadista rabszolgahajcsáraié.
A házak közötti konfliktus felkavarja a kényes politikai egyensúlyt Arrakison.
Paul hamarosan a bolygón átívelő forradalom közepébe csöppen,
ahol bizonyítania kell, hogy képes vezetni – és túlélni –
ezen a ellenséges, sivatagi világon.
De Arrakis nem egyszerűen egy végtelen homoktenger.
Herbert lelkes környezetvédő volt,
aki több, mint öt évet töltött a Dűne komplex ökoszisztémájának megalkotásával.
A bolygót éghajlati övek és szélcsatornák hálózzák be,
amelyek a sziklás terepet formálják.
A hőmérsékleti zónák változatos sivatagi növényvilágot teremtenek.
És a Dűne ökoszisztémájának szinte minden eleme együttműködik,
hogy létrehozzák a bolygó létfontosságú exporttermékét.
Herbert világépítése magába foglalja filozófiák és vallások gazdag szövevényét.
Paul édesanyja, Jessica, a Bene Gesserit tagja,
ami egy fűszerhasználó médiumokból álló ősi kultusz.
A néha titokzatos erejük miatt "boszorkányoknak" nevezett
Bene Gesserit ezer éven át árnyékkormányként működött,
és igyekezett a felvilágosodás felé terelni a társadalmat.
A mentátok hasonlóképpen ősiek –
emberi számítógépek, akik hihetetlen mennyiségű adatot képesek feldolgozni.
Míg a mentátok a logika és az értelem bástyái,
az eredményeik nem csak egyszerű számítások,
hanem inkább szüntelenül változó lehetőségek folyama.
Azonban egyik csoport sincs úgy központban a Dűnében, mint a fremenek.
Arrakis őslakosaiként ők őrzik a bolygó rengeteg titkát.
Paul utazása során eljut a fremenek exkluzív testvériségének mélyére,
ahol megbízhatóságát egyre veszélyesebb,
halálos kihívások során kell bizonyítania.
E csoportok történelmi mélysége áthatja a szöveget,
és Herbert a könyv felépítésében érezteti is ezt a rendszert.
Minden fejezet idézettel kezdődik egy jövőbeli történelemkönyvből,
felidézve a hamarosan kibontakozó események elemeit.
A könyv szintén tartalmaz univerzumbeli függelékeket,
melyek még többet tárnak fel a Birodalom történelméből;
egy szószedettel együtt, olyan szavakkal mint "Gom jabbar és "Shai-Hulud".
A Dűne epikus története hat könyvön át bontakozik ki, és egy évezredet ölel fel.
De Arrakis minden jövőbeli története itt kezdődik:
ahogy Paul követ egy utat, amely veszélyes és megterhelő,
és mindig egy hajszálra van attól, hogy a közelgő vihar feleméssze.